
BMW Moottoripyöräkerhon hallitus on jäsenistön toiveesta päättänyt perustaa ”hallitusinfokanavan”, jossa kerrotaan pääkohdat hallituksen kokouksien sisällöstä ja tehtyjen päätöksien taustoista. 

BMW moottoripyöräkerhon hallituksen vuoden 2026 ensimmäinen kokous pidettiin Teams-kokouksena keskiviikkona 4.3.2026 
Paikalla olivat kaikki hallituksen jäsenet. 
Edellisen kokouksen pöytäkirjan tarkastamisen jälkeen hallitus keskusteli kerhon tilinpäätöksestä menneeltä vuodelta. Kerhon tulokseksi muodostui +3206,80€. Merkittävimmät syyt ennustetun budjetin alitukseen olivat toteumat ajokoulutuksen sekä kokoontumismenojen tiimoilla. Myös kohonneet jäsenmaksutulot selittävät ennakoitua korkeampaa tulosta. 
Hallitus keskusteli pitkällisesti kuluvan vuoden budjettiluonnoksesta, mm. ajokoulutuksen suunnitelmien ja aluetoiminnan kulubudjettien osalta. Todettiin, että alueiden kulubudjettien on jatkossakin perusteltua määräytyä k.o. alueen jäsenmäärään. Käytössä ovat tänä vuonna myös alueiden budjettien A- (varsinaisella ajokaudella toteutuvat kulut) ja B-osat (ajokauden ulkopuolela toteutuvat kulut). Kuten aiemmin sovittu, voi B-osasta siirtää kuluja A-osaan, mutta ei toisinpäin. Muistutetaan aluetoimijoita siitä, että oman alueen budjetin seuranta on ensiarvoisen tärkeää. Kerhon 50-vuotisjuhlallisuudet tulevat aiheuttamaan huomattavia kustannuksia kerhon budjettiin v. 2026.
Kerhomme tämän hetkinen jäsenmäärä on 2535. Odotamme jäsenmäärän kasvavan entisestään.
Kerhon heinäkuisiin 50-vuotisjuhliin oli kokouksen päivämäärällä tullut 230 ilmoittautunutta, joukossa väkeä Saksasta ja Norjasta. 
Kerhon matkat Saksaan: Matka Müncheniin on jo maaliskuun alussa. Mp-matka Berliiniin toteutuu toukokuussa suunnitellusti. 
Hallitus keskusteli kerhon käyttämän tilitoimiston vaihdosta ja oman kirjanpito-ohjelmiston tarpeesta. 
Kerhon uusien nettisivujen todettiin olevan lähes valmiit julkaistaviksi. Kyseessä on kauan kaivattu ja erittäin hyvin onnistunut uudistus – siitä kiitos Tuomakselle!  
Vuoden 2027 BMW Summerin juhlapaikan etsintä ja haarukointi on täydessä käynnissä: Ahti on saanut tähän liittyen jo kolme tarjousta. 
Seuraava hallituksen kokous järjestetään Ellivuoressa lauantaina 2.5. 2026 vuosikokouksen jälkeisenä järjestäytymiskokouksena. Kellonaika määrittyy myöhemmin.

Puheenjohtaja päätti kokouksen klo 18:35.
Parhain terveisin,
BMW Moottoripyöräkerhon hallitus

